Ja tev vajadzētu aprakstīt Īlonu citplanētietim, ko tu teiktu?
Es domāju par Īlonu kā par citplanētieti.
Lūk, jūsējais. Nē.
Es teiktu, Īlons ir viscilvēciskākais cilvēks.
Viņš spēja saredzēt pasaules procesus tādā veidā, kuru es...
Es to nesapratu.
TESLA TIEŠRAIDE
Īlons Masks ir bagātākais vīrs, kāds jebkad dzīvojis,
bet apgalvo, ka viņam nepieder māja.
Viņš ir mazliet citāds, nekā citi.
Viņš patiešām iemieso lielu domāšanu un risku.
Viņam nospiežot dažus taustiņus, pasaules tirgus krīt un ceļas.
Masks rada haosu ar vienu "Twitter" ierakstu.
Savādi iemieso pārliecību.
Viņš rada čipu, ko var ielikt mūsu smadzenēs.
Šobrīd viņš būvē raķetes, lai 100 cilvēkus nogādātu uz Marsa.
Viņa vara un bagātība
turpina augt.
Neviens pasaulē nedara vairāk, lai mainītu pasauli.
-Nāc šurp, vecīt. -Kāpēc tu vēlies runāt ar mani?
Jo tu esi īstais vīrs. Tu esi īstais vīrs.
ŠIS IR ĪLONA MASKA STĀSTS
Viņš ir darījis to, ko nevar izdarīt citas valstis.
-Tas ir satriecoši. Jā. -Viņa mamma, lielākā atbalstītāja.
BIJUŠĀS SIEVAS, ĢIMENE, DRAUGI, IENAIDNIEKI
Viņš ir tik bīstams, pilnīgi un galīgi bezatbildīgs.
Būt par mani nav tik jautri, kā varētu iedomāties.
Neesmu drošs, ka gribu būt es.
VAI SLAVĒT VIŅA SASNIEGUMUS?
Šķiet neparasti nodot to visu privāta uzņēmuma rokās,
bet es laikam esmu iestrēdzis pagātnē.
VAI JĀBAIDĀS NO VIŅA VARAS?
-"Nestabils, pārdrošs." -Es vienkārši esmu es.
ĪLONA MASKA ŠOVS
Mēs izmantojām 100 miljonus, tad sekoja liela krīze.
Beigās nācās investēt visu.
Kāpēc tu gribēji riskēt šajos biznesos, kuros iesaistījies?
Jāatzīst, dažkārt pats brīnos.
Bet radīt kompāniju ir gandrīz kā radīt bērnu.
Kā pateikt savam bērnam, ka nedosi viņam ēdienu?
Tas ir jābaro, jārūpējas par to, pat ja tas tevi pazudina.
Jā.
2008. gada beigās bija grūti laiki.
Kā tiki cauri šim krīzes periodam?
-Varam paņemt pauzi uz mirkli? -Protams.
Es ļoti ceru, ka tas bija tā vērts. Ļoti ceru.
2009
2009. gadā Īlons Masks ir daudz izcietis un noguris vīrs.
Piecu bērnu tēvs ieguldījis visu naudu savās divās kompānijās,
"SpaceX" ražo raķetes, un "Tesla" elektriskos auto.
Kompānijas vadīšanai ir savas ēnas puses.
Manam draugam ir laba frāze,
kā ēst stiklus un skatīties bezdibenī.
-Tu tam piekriti? -Jā.
Ja neēdīsi stiklus, nebūsi veiksmīgs.
Šis ir Īlons.
"Tesla" knapi tikusi cauri pagājušā gada finanšu krīzei.
Tagad Īlonam ir jauns auto "Model S",
viņš cer, ka tas būs pirmais masveida elektroauto pasaulē.
Vēlreiz paldies, ka atnācāt.
Domāju, būs aizraujoši tas, ko šodien atklāsim.
Kāds pasperiet man to lukturīti.
Es uzskatu, ka sedans ir tukši solījumi.
Nevar būt, ka "Tesla" ir nauda,
lai patiešām attīstītu savu sedanu.
Pirmais masu produkcijas elektroauto.
Tas ir kaut kas...
Viņiem ir prototips, ko parādīt,
viņi sāks ņemt avansus, kas ir rīcība Dieva stilā.
Ir bijis ļoti, ļoti daudz darba.
Ar "SpaceX", "Tesla" un bērniem
diennaktī nav pietiekami daudz laika.
Nav laika gulēt...
Tas bija tiešām šausmīgi.
Viņš iegrūda naudu "Tesla" un "SpaceX".
Viņš dzīvoja milzu stresa apstākļos.
Es uztraucos, ka viņam būs sirdslēkme.
Es domāju, ak Dievs, man jāuztur šis puisis pie dzīvības.
Godīga atbilde ir, es negaidu šī vakara ballīti.
Visu vakaru es pārdošu mašīnas,
5 stundas pārdošu auto, kad jau 5 stundas būšu pārdevis auto.
Man tas nebūs jautri.
Tie bija vieni no sliktajiem Ziemassvētkiem.
Viņš bija aizmirsis sagādāt man Ziemassvētku dāvanu.
Mēs bijām Bolderā, Kolorado, tur bija ļoti daudz sniega.
Mēs bijām gultā, un viņš teica:
"Nav tā, ka es tevi nemīlu. Es tevi ļoti, ļoti mīlu."
"Manas smadzenes uzsprāgs." Un es teicu, ka viss kārtībā.
Viņš piecēlās nakts vidū un pazuda.
Es domāju, kur viņš pazudis? Viņš atgriezās pēc divām stundām,
viņš bija izgājis ārā t-kreklā, šortos un kailām kājām.
Viņš bija racies cauri sniegam un salasījis puķes,
apstaigājis visu Bolderu,
un atgriezās ar mazu pušķi salasītu puķu.
Viņš teica, gribēju parādīt, cik ļoti es tevi mīlu.
Viņš ļoti atbalstīja manu karjeru.
Vajadzēja filmēt "Sv. Trinjanu 2", tā bija pirmā reize,
kad bijām šķirti, viņš atsūtīja man divas auto kravas ziedu uz filmēšanu.
Viņš bija uzzinājis katras sievietes vārdu filmēšanas laukumā,
atsūtījis viņām puķes, šampanieti un šokolādi.
Kad viņš ieradās apciemot, visi teica: "Sveiks!"
Talula, vienu foto?
Talula, paraksties šeit.
Pirmizrādē viņš turēja manu lietussargu,
kamēr es devu autogrāfus. Neviens nezināja, kas bija Īlons.
Talula!
Viņš bija ļoti jauks un atbalstošs.
Divus gadus pēc iepazīšanās ar Talulu,
Īlona šķiršanās ar viņa piecu bērnu māti tiek pabeigta.
Es gribēju precēties Lielbritānijā, Īlons teica, ka varu izvēlēties.
Es gribēju reliģisku ceremoniju, Īlons piekrita.
Mums gāja jautri. Man ļoti patīk Freds Astērs.
Parādīju Īlonam Freda Astēra filmas,
Īlonam ļoti iepatikās Astērs,
viņš apbrīnoja viņa tehniskās prasmes.
Kāzu rītā sagādāju viņam cilindru un spieķi kā joku,
jautāju: "Vai ir kas tāds, ko tu gribētu kāzās?"
"Kas tev svarīgs?"
Viņš teica, ka gribētu "gaisa spilvena kuģi un zušus".
"Mans gaisa spilvena kuģis ir zušu pilns."
Kāzās bija gaisa spilvena kuģis un zuši.
Pēc kāzām devāmies uz Parīzi medusmēnesī,
tas nevarēja būt garš medusmēnesis,
bet mums sanāca pāris dienu Parīzē, to laikā bija dažas darba tikšanās.
Bet, jā, bija tiešām jauki.
Īlons un Talula būvē jaunu, kopīgu dzīvi.
Taču ir būtiska problēma.
Tiesas dokumenti no Īlona šķiršanās
parāda, ka mēnešiem ņēmis aizdevumus no draugiem,
šķiršanās izmaksām un ikdienas izdevumiem.
Gadu pēc solījuma par pirmo masveidā ražoto elektrisko auto
"Tesla" līdz šim izveidojusi tikai dažus prototipus.
Tai nav ne fabrikas, ne personāla, lai saražotu mašīnas.
Īlons nolemj riskēt.
2010
Pirmo reizi 50 gadu laikā
auto kompānijas akcijas parādās ASV Akciju tirgū.
Ja akcijām ies labi, Īlonam būs nauda ražošanai.
Uzzinās savu likteni, skanot noslēdzošajam zvanam.
Šodien "Nasdaq" debitē "Tesla Motors".
Kompānija vēl nenes peļņu pat vienā ceturksnī.
Ziniet? Šī kompānija vēl nenes peļņu.
Tā ir zaudējusi 290 miljonus dolāru.
"Tesla" tikai pārdot. Negribi sev šīs akcijas.
Negribi ņemt uz nomaksu, negribi īrēt.
Todien Īlons bija pamatīgi satraukts.
Viņa sejā varēja redzēt, ka viņš piedzīvoja spiedienu
un bija uztraucies, kā viss sanāks.
Liela diena "Tesla", kompānija kļūst publiska.
Kā daudzi jaunie, zaudējat naudu.
Kompānija zaudējusi 260 miljonus
kopš pirmsākumiem. Kļūstat publiski, vēlaties, lai cilvēki investē.
Mēs bijām auto kompānija bez naudas,
kas veidoja traku mašīnu Silikona ielejā
bez auto industrijas ekspertiem.
Visi domāja, viņiem nekas neizdosies.
Ko viņi dara? Mēs ne tuvu nebijām visiem pazīstami.
Risks bija neapšaubāms.
Šobrīd pat nav vietas, kur to muļķīgo lietu uzlādēt.
-Mazākā problēma. -Tiešām?
Kā var sākt masveidā ražot elektriskās automašīnas?
Tu garantē, ka šis tiks uzbūvēts,
un vari palielināt tā ražošanas apjomu,
jo cilvēki auto industrijā saka, ka tas nenotiks.
Es domāju, ka cilvēkiem šajā brīdī vajadzētu būt optimistiskākiem
par "Tesla" nākotni.
MASKS: "MĒS PAPLAŠINĀMIES"
Atceros enerģiju studijā tieši pirms
atskanēja zvans. To varēja just.
Volstrītā šodien bija lieli zaudējumi
visām ASV akcijām, izņemot vienu.
Rezultāts, kuru gandrīz neviens neparedzēja.
Akcijas uzšaujas gaisā,
novērtējot kompāniju 2,2 miljardu dolāru apmērā.
TESLA
Dienas noslēgumā
Īlona paša likme kompānijā bija 650 miljonu dolāru vērta.
"Tesla" vienmēr bija grūtais bērns.
Visa šī intensitāte, mēs pret pasauli.
Ik mirkli varam mirt.
Daudz blogeru uzturēja "Tesla" beigu pulksteni.
Skaitīja dienas, līdz "Tesla" mirs.
"Tesla" piemīt stilīga aura, kuras daudzām auto kompānijām nav.
Saņēmis jaunus līdzekļus, Īlons ķeras pie darba.
Mums ir ļoti liela zīme.
Viņš nopērk fabriku Frīmontā, Kalifornijā par 42 miljoniem.
Tai ir jauda, lai masveidā ražotu "Model S",
bet Īlonam vajag palīdzību pārdot viņa elektrisko sapni
ar degvielu apsēstajai Amerikai.
Džordžs Blankenšips, D-Ž-O-R-D-Ž-S.
Blankenšips, B-L-A-N-K-E-N-Š-I-P-S.
Viņš izvēlas vīru, kam Stīvs Džobss uzticēja
palaist "Apple" veikalus visā pasaulē.
Jā, es aizgāju pensijā no "Apple", sāku saņemt e-pastus:
"Dordž, ar tevi vēlas runāt Īlons Masks, piezvani."
Izdzēsu. Pieņēmu, ka surogātpasts.
Sazvanījos ar Īlonu, sākām runāt.
"Gribu, lai nāc strādāt." Teicu, ka esmu pensijā,
man jāpavada laiks ar sievu un bērniem.
Viņš teica, atbrauc uz Losandželosu,
satikos ar Īlonu un domāju, ka viņš ir īpašs.
Viņš man jautāja, lai ielaistu "Tesla" elektrisko auto tirgū,
kā tu to darītu? Teicu, tā kā "Apple".
"Apple" vajadzēja veikt izglītošanas darbu,
un ar elektriskajiem auto būs jāveic izglītošanas darbs.
Cik maksā to uzlādēt, kā to uzlādēt?
Ir tik daudz jautājumu.
"Roadster" pierādīja koncepciju,
bet "Model S" bija pirmais auto, kas bija domāts cilvēkiem,
lai brauktu kā ar parastu auto.
Mēs stāstījām cilvēkiem par mašīnu, parādījām to viņiem,
un viņi teica: "Kā to var dabūt?"
Un pilnā nopietnībā mēs viņiem teicām:
"Iedodiet mums šodien 5000 dolāru,"
"un pēc diviem gadiem mēs jums piegādāsim auto."
Un viņi teica: "Ko?" Un mēs: "Jā, jūs mums 5000,"
"iemaksājiet šodien, un mēs pēc pāris gadiem sūtām auto."
Un viņi teica: "Jokojat!" Nē, nē.
Tā mēs to darām. Dosim kārtas numuru.
Ja vien nevēlaties būt pirmajā tūkstotī.
Ja vēlaties būt pirmajā tūkstotī, tad jāiemaksā 40 000,
pēc pāris gadiem nosūtīsim auto.
Un cilvēki to darīja.
Īlons ir pārdevis pircējiem nākotnes vīziju.
-Bildēs izskatās tiešām lieliski. -Zaļa, ātra, stilīga.
Pilnīgi brīva no degvielas.
Es nolēmu, ka jārīkojas atbilstoši tam, ko sludini, jāatbalsta.
Džordža Buša laikā
Amerikas valdība arī iesaistījās Īlona nākotnes plānos.
2008. gadā NASA piešķīra Īlona raķešu kompānijai "SpaceX"
1,6 miljardu dolāru līgumu, lai pārņemtu pienākumus,
ko pildīja tagad pensijā aizsūtīts kosmosa kuģis.
Tas bija neticami.
Tad ievēlēja Obamu.
Tas bija lielisks mirklis vēsturē.
Mēs sēdējām uz skatuves viņa inaugurācijas laikā.
Atceros, Īlons nebija paņēmis atbilstošas drēbes,
sāka snigt, viņš aizņēmās šofera mēteli un cepuri,
citādi būtu nosalis līdz nāvei.
Toreiz jautāju, vai man vajadzētu krāmēt tavas mantas ceļojumiem?
Viņš teica, labi, droši vien.
Uzturēt, aizsargāt un aizstāvēt Savienoto valstu Konstitūciju.
Uzturēt, aizsargāt un aizstāvēt ASV Konstitūciju.
-Lai palīdz Dievs. -Lai palīdz.
Apsveicu, prezidenta kungs.
Vēlos runāt par nākamo nodaļu šajā stāstā,
ne tikai turpināt iesākto ceļu, bet ielēkt nākotnē.
Neviens nav apņēmīgāks veicināt cilvēku lidojumus kosmosā, kā es.
Bet mums tas jādara gudri.
Valdībām slikti padodas efektīvs naudas izlietojums.
Viņiem ir tendence rīkoties dārgi un neefektīvi.
Cilvēkus Vašingtonā dažkārt mazāk virza nākotne, vairāk politika,
atstājuši novārtā NASA kosmosa izpētes misiju 21. gadsimtā.
-Vai uzskati sevi par vizionāru. -Domāju, jā.
Domāju, ka varu sevi saukt par tādu.
Domāju, ka prezidenta amata realitāte ir tāda,
esi kapteinis lielā kuģī, tev ir ļoti maza virziena stūre.
Kopumā man patīk minimāla valdības iejaukšanās.
Valdībai jābūt par tiesnesi, ne spēlētāju.
Un nevajadzētu būt pārāk daudz tiesnešiem.
Vai pastāv kādi slazdi vai riski?
Šķiet, ka jūs radāt intelektuālu materiālu,
kas nebūtu labs neīstajās rokās.
Kas attiecas uz spēju kaut ko sūtīt kosmosā,
vai ir kāda pretestība no valdības?
Nē, ASV valdība ir mūsu primārais klients.
NASA riskēja, bijām maza kompānija, sevi nepierādījusi.
Kādi 300 cilvēki varbūt.
Mēs sākām ar mazas raķetes palaišanu,
nokļuvām pie transporta sistēmas
uz Starptautisko kosmosa staciju.
Ielēkt šajā milzu atbildībā bija ļoti liels solis.
Pēkšņi esam augstākajā līgā.
Pēdējam kosmosa kuģim aizejot pensijā,
ASV valdība tagad paļaujas uz "SpaceX",
lai pildītu solījumu nodrošināt Starptautisko kosmosa staciju.
Jaunajam uzņēmumam ātri jāpieņemas spēkā.
Es jokojot aprakstu sevi kā superjefiņu pievilinātāju.
Mans uzdevums ir atrast cilvēkus, kas ir 1000 reižu gudrāki par mani.
Iedvesmot viņus atrisināt grūtu problēmu.
Tas ir viens no veidiem, kā aprakstījām "SpaceX",
lai būtu godīgi pret cilvēkiem.
"SpaceX" ir īpašo spēku vienība, uzņemas šķietami neiespējamo.
Šī būs grūtākā lieta, ko tu dzīvē izdarīsi.
Tā ir personība, kas grib būt īpašās vienības kareivja
inženierijas ekvivalents.
Katru dienu būs grūti, neizturami un neērti.
Izaugsme reti ir ērta.
Ja tu jūties ērti, tā droši vien nav izaugsme.
Strādāt Īlonam nozīmē justies ērti pastāvīgās neērtībās.
Viņam cauri smadzenēm iet 10 000 reižu vairāk nekā citiem
jebkurā brīdī.
Mūsu spēja domāt un analizēt problēmu nav nekas
salīdzinājumā ar to, kā strādā viņa smadzenes.
MASKA KUNGS
Īlons vēlas būt dižākais inženieris pasaules vēsturē.
Viņam ir ģēniju kognitīvās spējas,
ko esam redzējuši iepriekš.
-Bet viņš nav Einšteins, vai ne? -Domāju, gudrāks par Einšteinu.
Bet ir vēl viena kompānija,
kas īpaši fokusējas uz vēzi sākuma stadijā.
Domāju, tas būs būtiski daudzu slimību ārstēšanā,
vienkārši uzrakstīt programmu,
-kas iznīcina slimību. -Jā.
-Vienkārši jākodē. -Jā, vienkārši programma.
Tāpat kā raķetes un mašīnas, aug arī Īlona interešu skaits.
Īlons sāk publicēt "Twitter" ierakstus par mākslīgo intelektu.
Viņš to sauc par dēmona izsaukšanu.
Mēs būvējam aizvien lielāku mākslīgo intelektu,
un procentuāli pieaug tā intelekta daudzums, kas nav cilvēku.
Ar laiku mēs pārstāvēsim mazu intelekta daļu.
2012
Palaišanas diena.
Desmit gadus pēc "SpaceX" dibināšanas
kompānija operē pasaules līmenī.
Ideālai palaišanai precīzi jānogādā pūķu kapsula,
kas pati nolaidīsies pie Starptautiskās kosmosa stacijas.
Es biju palaišanas atbildīgais inženieris.
Bija jānodrošina, lai viss notiek pareizi.
Viena minūte. Lidojuma dators kontrolē raķeti.
Raķete ir riskants produkts.
Ir jāsaglabā nervi,
jādara savs darbs, jāuzticas.
Jāuzticas saviem datiem un pārbaudēm, savam darbam.
30 sekundes.
Mēs palaidīsim "Dragon" kuģi ar "Falcon" raķeti.
"Dragon" dosies uz kosmosa staciju, sapratīs pozīcijas, orientāciju,
tad veiks soļu sēriju, nokļūstot tuvāk un tuvāk
kosmosa stacijai, un beigās pietauvosies.
Ļoti daudz kas var noiet greizi. Daudz.
Nevaru to pietiekami uzsvērt. Šī misija var neizdoties.
Pieci, četri, trīs, divi, viens, nulle.
"Falcon 9" ir pacēlies.
Jāatceras, ka raķete būtībā ir brīnums.
80 000 īpašu detaļu. Viens vads, nobīde par milimetru.
Jebkāda nobīde par vismazāko starpību, ar tevi ir cauri.
"SpaceX" "Falcon9" raķetes palaišana,
NASA pievēršas privātuzņēmējam, lai nodrošinātu piegādi stacijai.
Tikai četras valstis pasaulē spēj paveikt to,
ko cenšas paveikt "SpaceX".
Liekas neparasti nodot to privātam uzņēmumam,
bet laikam esmu iestrēdzis pagātnē.
Raķetes misijā viss ir beidzies 10 minūtēs.
Satelīts tiek palaists, vari doties uz ballīti.
Ar "Dragon" tā nav.
Savienošanās ir sarežģīts manevrs,
apvienot divus kosmosa kuģus, kas kustas 8 km sekundē.
Palaižu "Dragon" notveršanu. Gaidu.
Sapratu. Apstiprinu.
Kad "Dragon" pietauvojas stacijā, to vispirms satver roka.
Tad to pievirza tauvošanās vietai.
Tai ir jāatbilst tam,
kas mums ir "Dragon" pusē.
Un nav iespējas to pārbaudīt,
jo iekārta ir kosmosa stacijā.
Pirmā reize, kad to dari, ir pirmās misijas laikā,
tu vienkārši ceri, ka galu galā tas nostrādās.
Oficiālais atvēršanas laiks "SpaceX" "Dragon".
4.53 pēc centrālā laika.
Saņēmām desertu, kā tu teici.
Saņēmām saldējumu.
Prezidents tikko zvanīja apsveikt.
Numurs nebija redzams, domāju, ka telemārketings.
Paldies mūsu draugiem NASA, kas palīdzēja tam notikt.
Misija ir pilnībā izdevusies,
taču dažas kosmosa jomas personas nav apmierinātas.
"SpaceX" pieredzes trūkums satrauc dažas NASA leģendas,
"Apollo" kosmonautus Nīlu Ārmstrongu un Džīnu Sernanu.
Laipni lūdzu, Nīl Ārmstrong, "Apollo 11" komandieri.
NASA CILVĒKU LIDOJUMU PROGRAMMAS
Piespied pogu.
-Ieslēgta. Kā tagad? -Labi.
Attiecībā uz prezidenta Obamas 2010. gada plānu
man jāatrod kāds NASA,
Aizsardzības departamentā, Gaisa spēkos, Nacionālajās akadēmijās,
industrijā vai akadēmiķu vidū,
kas zināja par šo plānu, pirms tas tika izziņots.
Es atbalstu jaunpienācēju iedrošināšanu
mērķī sasniegt kosmosu ar mazākām izmaksām.
Bet tā kā es apguvu raķetes pirms 50 gadiem,
es neesmu tik pārliecināts.
Tagad ir laiks ASV Kongresa gudrajiem prātiem uzstāt.
Laiks atcelt jaunās administrācijas apņēmību būt viduvējiem.
Tie, kas piedāvā tik ierobežotu arhitektūru,
vēl nezina to, ko nezina.
Ir cilvēki, kas par tevi saka, tu nezini to, ko nezini.
Tā ir taisnība par visiem. Neviens nezina to, ko nezina.
Kad kritiķi saka, jūs to nevarat,
-jūsu atbilde viņiem... -Esam to izdarījuši.
Nīls, Džims Lovels un es esam nonākuši pie vienbalsīga secinājuma,
ka šis ir projekts misijai uz nekurieni.
Tu zini, ka ir amerikāņu varoņi, kuriem nepatīk šī ideja.
Prātoju, ko tur par to domā.
Man bija ļoti skumji to redzēt, jo šie puiši ir mani...
Viņi ir mani varoņi. Tas ir ļoti smagi.
Es gribētu, lai atbrauc ciemos,
paskatās, cik smagi strādājam.
Domāju, tas liktu viņiem pārdomāt.
Viņi iedvesmoja tevi to darīt, ja?
Jā.
Un redzēt, kā viņi met tev ar akmeņiem...
"60 MINUTES OVERTIME"
Tas ir grūti.
Viņam piemīt tāda kā nevainība.
Es ar to domāju, ka viņš jūt ļoti tīri
emocijas, kuras viņš jūt, lai kādas tās būtu.
Viņš jūt ļoti dziļi.
Runā, ka viņš ir auksts, bez emocijām.
Tas nevar būt tālāk no patiesības.
Viņš ir emocionālākais cilvēks, kuru zinu.
Es atceros, kā pirmsākumos mēs bijām aizgājuši uz kino,
un skatījāmies komēdiju, Īlonam filma likās tik smieklīga,
ka viņš burtiski nokrita un locījās pa grīdu,
turēdams vēderu no smiekliem,
visi kino uz mums skatījās,
kas tur notiek?
Un es teicu, lai ceļas no grīdas.
Viņu vienkārši tā sajūsmināja notiekošais uz ekrāna,
un viņš to juta. Viņš jūt lietas.
Ja viņš jūt dusmas, tu to redzi,
tās ir pamanāmas, tā ir ar visu.
Tas iet dziļi.
Viņš pastāstīja man par savu bērnību.
Domāju, ka viņa bērnība viņu dažādi veido.
Domāju, ka viņš zina, kā ir būt pēdējā vietā barā,
kā ir saņemt pāridarījumus no tiem, kuriem vajadzētu uzticēties.
Protams, tas atstāj rētas.
-Tu uzaugi Dienvidāfrikā? -Jā.
Kad man bija 17 gadu, devos prom viens.
Man bija mugursoma ar drēbēm un čemodāns ar grāmatām. Viss.
-Vai tev bija laimīga bērnība? -Nē, tā bija briesmīga.
-Nopietni? -Jā.
Kāpēc tā bija briesmīga?
1969
Bija viens puisis, kas gribēja ar mani satikties,
kad man nebija nekā cita, ko darīt, es ar viņu tikos.
Bet viņš bija ļoti nepieklājīgs pret cilvēkiem,
rupjš, man viņš īsti nepatika. Bet tad...
Citādi es būtu sēdējusi mājās.
Pēc pāris gadiem brālis neatļāva ar viņu tikties.
Divus gadus es viņu nesatiku.
Pabeidzu skolu, devos dzīvot uz Keiptaunu, viņš atbrauca ciemos.
Ieradās ar saderināšanās gredzenu, teicu, ka nekad to nevilkšu.
Tad viņš atgriezās un teica manai ģimenei, ka piekritu,
tas pārsteidza manu ģimeni,
viņi nezināja, ka tiekos ar viņu, un es netikos.
Tad saņēmu telegrammu no vecākiem. Apsveicam.
Kāzas tiek gatavotas,
ielūgumi izsūtīti, ieradīsies 800 cilvēku.
Piezvanīju viņam un teicu: "Ko tas nozīmē?"
Viņš teica, es mainīšos, kad apprecēsimies,
būšu jaukāks un laipnāks,
tagad esmu agresīvs, jo tu negribēji precēt.
Es viņam noticēju,
paliku stāvoklī medusmēnesī.
Vardarbība sākās uzreiz.
Viņš mani sita, ja nedarīju tā, kā man lika.
Atgriezos no medusmēneša piekauta un stāvoklī.
Negribēju, lai mana ģimene zina,
un tad tas vienkārši jāpacieš, jo nebija izvēles.
Kad Īlons bija mazs zēns,
viņš uzauga ļoti vardarbīgās mājās.
Piemēram, man vienmēr nācās braukt ar mašīnu,
viņš man sita, un Īlons bija starp krēsliem,
sita tēvu, lai tas mani nesit.
Kad viņš mani sita mājās,
Kimbals un Toska raudāja stūrī,
jo viņi bija mazuļi. Īlonam bija pieci, Kimbalam četri, Toskai trīs.
Īlons sita tēti pa kājām,
kad viņam bija astoņi gadi, mēs aizgājām.
Manam tēvam ir nopietnas problēmas.
-Tātad laimīgas bērnības nebija. -Nē.
Viņa tēvs Erols noliedz visas apsūdzības vardarbībā.
Pēc diviem gadiem Īlons teica, ka grib iet dzīvot pie tēva.
Tas mani ļoti apbēdināja,
nesapratu, kāpēc viņš gribētu to darīt.
Viņa tēvam bija Britu enciklopēdija.
Es nevarēju atļauties grāmatas.
Viņš bija izlasījis visu Dērbenas bibliotēkā,
viņam bija iespēja lasīt visas enciklopēdijas.
Varēju viņam zvanīt jebkurā laikā, pajautāt par jebkādu tēmu.
Zinu, ka tevi apcēla skolā. Gāja grūti...
Mani vienmēr piekāva. Ja tā ir apcelšana.
Viņš bija dīvains skolā, Īlonam nebija daudz draugu.
Skolēni Īlona skolā uzskatīja viņu par savādu,
un viņam gadiem sistemātiski darīja pāri.
Banda piekāva viņa labāko draugu,
liekot viņam piekrist nedraudzēties ar Īlonu.
Reiz Īlonu nogrūda pa kāpnēm un vardarbīgi sita,
viņš pavadīja slimnīcā vairākas nedēļas.
Nav pārsteigums, ka pieaugušā vecumā
viņš ir cīnītājs, apņēmies gūt panākumus, pierādīt, ka citi kļūdās.
Labi! Tas brīdis ir pienācis. Brīdis, kuru esam gaidījuši
ilgu laiku.
Laiks piegādāt "Model S".
"Model S" piegāde.
Nolēmām, ka tas jāpadara par pasākumu.
Es biju pasākuma vadītājs, man bija iespēja,
es iznācu, uzkurināju publiku.
Ir daudz cilvēku, kuri teica, ka šī diena nepienāks.
Mēs to izdarījām!
Cilvēkam, kas ar šo brauks, būs labākais auto Saules sistēmā.
Dāmas un kungi, Īlona Maska kungs.
"Model S" būtība ir tāda, ka elektriskā automašīna
var būt labākā automašīna pasaulē.
Laiks sākt piegādāt "Model S".
Iedosim Džefam auto atslēgas.
Paldies tev.
Laidiet viņu.
"Model S" mārketings iet pilnā sparā.
Taču ražošana notiek lēni,
mašīnām jātop tūkstošos.
-Pagaidām "Tesla" saražojusi 10. -Viens, divi, trīs. "Tesla"!
Popularitāte pieaug, kad "Model S" kļūst par pirmo elektroauto,
kas saņem industrijas prestižo gada auto balvu.
Par spīti pretrunām starp popularitāti un ekonomisko realitāti,
Īlons izsaka drosmīgu apgalvojumu investoriem.
Pāris jautājumu. Pirmais.
Cik drošs tu esi, ka jūs ejat pareizajā virzienā?
Tiešām domāju, "Tesla" iegājusi nākamajā līmenī.
Mēs esam droši, ka pirmajā ceturksnī sasniegsim nelielu peļņu.
Īlons ieraksta "Twitter", "Tesla" 2013. gada 1. ceturksnī nesīs peļņu.
Vai mums vajadzētu parunāt?
Pirmajā ceturksnī grasāmies saražot un piegādāt gandrīz 5000 auto.
Mums vajadzēja piegādāt 4750 automašīnas.
2012. gada otrajā ceturksnī bijām piegādājuši 12 mašīnas.
Cilvēki to redzēs kā pagrieziena punktu,
kad elektroauto kompānija kļūst tiešām dzīvotspējīga.
Domāju, nākotnē tā atskatīsies uz šo periodu.
Viņš no mums prasīja neiespējamo, bet pats bija tam paraugs.
Kā tu pateiksi cītīgāk strādājošajam cilvēkam pasaulē,
ka tu nevari to izdarīt?
-Īlon, prieks tevi redzēt. -Priecājos.
-Esam gatavi doties uz fabriku. -Ejam tur? Labi.
Dažkārt šķiet, ka ej par ātru?
Jo ātrāk virzīsim uz priekšu elektroauto,
jo labāka būs pasaule.
Kā tu labi zini, ir šaura robeža starp augšanu
un prasību piepildīšanu tā, lai pa ceļam nepakluptu.
Man nav šaubu, ka mēs paklupsim, mēs esam klupuši
pagātnē, bez šaubām klupsim arī nākotnē.
Bet, jā...
Vēlamies iet uz priekšu iespējami ātri,
varbūt tā, lai nenokristu pavisam.
Tas bija smagi. Četras stundas miega naktī,
mana sieva aizbrauca uz Floridu.
Viņa aizbrauca 15. februārī,
teica, ka nespēj uz to noskatīties. Smagākā darba mēnesis manā dzīvē.
Viņš pieņēma, ka mēs nedarām pietiekami daudz un ātri,
auto piegādēm 2013. gada 1. ceturksnim.
Viņš turpināja teikt "par maz un par vēlu".
Bija brīži, kad viņš sadusmojās,
esat dzirdējuši, kā pēkšņi atlaiž cilvēkus.
Jā, tā tas bija. Kad Īlons slikti uzvedās,
es to salīdzināju ar mazu bērnu.
Viņam bija dusmu lēkmes, par kaut ko trakoja.
Mans rakstāmgalds ir fabrikā, varu parādīt, kur tas ir.
Viņš grib parādīt savu galdu.
Viņš pārvietoja savu rakstāmgaldu pie mana galda,
lai viņš varētu vērot, kas katru dienu notiek.
Domāju, vadītājam ir jābūt pirmajās rindās.
Lielākais izaicinājums ir paātrināt ražošanu.
Ko tas nozīmē? Būt fabrikā,
saprast, kādas ir problēmas.
Es rīkojos pretēji sēdēšanai ziloņkaula tornī,
gribu būt iekšā cīņā.
Tas nozīmē nolikt manu galdu fabrikas vidū,
tāpēc tur tas ir.
Tas ir manāmi tīrs galds, ja neskaita balvu.
Jā, te ir...
Uz tā ir balva, manas saulesbrilles un kafija.
Šis ir mans galds.
Domāju, neizdošanās ir slikta. Nedomāju, ka tā ir laba.
Ja kaut kas ir pietiekami svarīgs, tu to dari,
lai gan neizdošanās risks ir augsts.
Mans padoms, ka kāds vēlas dibināt kompāniju,
ir jāpatur prātā ticamākais iznākums,
ka tā neizdosies.
Viņiem to vajadzētu darīt, ja viņiem šķiet,
ja viņi jūt aicinājumu to darīt.
Vairākkārt redzēju, kā Īlons gulēja fabrikā,
parādīja cilvēkiem, cik svarīgi ir koncentrēties,
lai atrastu risinājumu, ja Īlons Masks var tur gulēt,
un atrasties tur 24 stundas diennaktī, pārējiem jāatrod laiks.
Fabrika palielina kapacitāti, būvē mašīnas,
būs tuvu, bet vai uzbūvēs pietiekami?
Bijām ceturkšņa pusē un nespējām saražot.
Mums neizdevās. Esmu ļoti emocionāls, jo...
Tas bija ļoti smags laiks.
Sākām aicināt cilvēkus no Eiropas,
aicinājām cilvēkus, lai palīdz sagādāt mašīnas.
IT komanda mazgāja mašīnas.
Citi departamenti... Mārketings veda
mašīnas uz otru stāvvietas galu.
Es katru vakaru sāku sūtīt Īlonam e-pastus.
Tik daudz pārdotu, tik daudz piegādātu,
tik daudz avansu, lūk, kāda situācija.
Tas neizskatījās labi. Neizskatījās labi.
Sūtīju 11.30, viņš atbildēja 11.35.
Tas neizskatījās labi, un viņš man to teica.
Tad otrdienā, pēdējā ceturkšņa nedēļā
aizsūtīju viņam vienu un atceros,
kā tas būtu bijis vakar, un teicu, šis izskatās daudzsološi.
Tā bija sestdiena, pulkstenis trīs.
Mēs piegādājām 4750. mašīnu pulksten trijos.
Šajā ceturksnī nopelnījām 11 miljonus, tikām pāri kalnam.
Akcija pacēlās no 20 dolāriem līdz 90, "Tesla" kļuva dzīvotspējīga.
Pakāpos uz galda, sasaucu visus apkārt un teicu:
"Jums nav ne jausmas, cik liela ietekme ir tam,"
"ko jūs te izdarījāt. Jūs to nevarat saprast."
"Tas, ko jūs izdarījāt, ir kas milzīgs."
"Ne tikai "Tesla", bet tam, ko izdarīsim cilvēces labā."
"Jums visiem vajadzētu just milzīga sasnieguma sajūtu."
2013. gada 31. martā mēs bijām īsta kompānija.
2014
19 gadu pēc pirmās kompānijas dibināšanas,
Īlona Maska uzņēmumiem ir 11 miljardu dolāru tīrā vērtība.
"Tesla" sāk kļūt par visiem zināmu vārdu ar masu tirgus pievilcību.
Un "SpaceX" ir ieguvis ienesīgo tirgu,
palaižot komercsatelītus orbītā.
Taču par spīti šiem sasniegumiem,
Īlons Masks vienmēr sapņojis par vienu galveno mērķi.
Ja skatās uz visu vēsturiskajā laika skalā,
Zemes vairāku miljardu garo vēsturi,
var ieraudzīt pusduci būtisku soļu dzīvības evolūcijā,
vienšūnu dzīvība, dzīvības virzība no okeāniem uz zemi,
zīdītāji, apziņa. Tie ir lielie soļi.
Šajā mērogā iederētos arī dzīvības paplašināšana vairākās planētās.
Taču būtisks elements ir izveidot atkārtoti izmantojamu kosmosa kuģi.
Jebkurā transporta jomā atkārtoti vai vienreiz izmantojams līdzeklis
ir kā nakts pret dienu.
Cik daudzi būtu šeit atbraukuši, ja auto būtu vienreiz izmantojams?
Kosmosa jomā ir dīvaina situācija,
transporta līdzekļus var izmantot vienreiz.
Ja vēlies atgriezties, tev viens jāved līdzi.
Lielais atklājums, ko "SpaceX" vēlas sasniegt,
tas ir ļoti grūti, izveidot atkārtoti izmantojamu transporta līdzekli.
"SpaceX" būtībā ir transporta līdzeklis, lai padarītu cilvēces
nākotni kosmosā iespējamu.
To nevar izdarīt ar 200 miljonu dolāru raķetēm.
Tas ir kā nopirkt jahtu,
aizbraukt no šejienes līdz Francijai un pielaist tai uguni.
Tas ir nejēdzīgi.
Pēc katra nodrošinājumu brauciena uz SKS
"SpaceX" mēģina nolaist raķetes, lai tās var izmantot atkārtoti.
Tu esi viens no "SpaceX" izpilddirektoriem, ļoti priecājos.
-Galvenais. -Galvenais? Atvaino.
Tavs mērķis ir nolaist "Falcon" raķeti uz baržas jūrā.
-Lai to atkārtoti izmantotu? -Ja ir dzinējs, tas ir kuģis.
Labi, mums ir video no pēdējā mēģinājuma
nolaist raķeti pēc tam, kad tā veiksmīgi piegādāja kravu.
Lūk, tā lido. Aiziet, mazulīt. Tu to vari.
Tā salauza kāju nolaižoties.
Salauza vairāk par to.
Mēs vēl pētām datus, analizējam, kas notika.
Noteikti vajag vairāk piestrādāt nākamajās misijās.
Līdz šim daudzi mēģinājumi nolaist "Falcon" raķeti nav izdevušies.
Paceļas "SpaceX" "Falcon 9" raķete.
Nākamajā ceļojumā uz kosmosa staciju ir lielāka problēma.
Mums uz klāja ir svarīga krava.
Tur ir pietauvošanās adapteris kosmosa stacijai.
Tur bija arī kosmosa tērps.
Protams, ēdiens, ūdens, skābeklis, viss, kas vajadzīgs kosmonautiem.
Viņu izdzīvošana atkarīga no mums.
Transporta līdzeklis ir ceļā.
Galva bija nolaista, biju palaišanas galvenais inženieris,
skatījos uz datiem, tad video, tad datiem.
137 sekundēs raķete pēkšņi pazūd.
Es atkal paskatos uz augšu, domāju, kur tā palika?
Tad ieraudzījām metāla gabalus līstam lejup.
Bija skaidrs, ka tā uzsprāga lidojuma vidū.
Negaidīti notverts brīvdienās, Īlons runā ar presi.
Īlon, vari parunāt uz mirkli?
-Ko tu domā par? -Esmu saguris pēc lidojuma.
Mūsu mērķis ir sagatavot uzticamāko raķeti pasaulē,
jo pēc pāris gadiem tā pacels kosmonautus.
Tai ir jābūt ļoti uzticamai.
-Labi. -Paldies.
Raķetes palaišanas kļūda ir "SpaceX" neveiksme,
bet Īlonam vairāk kaitē stāsti ap "Tesla".
Ak!
Sliktas ziņas "Tesla", viņi ir federālas izmeklēšanas mērķis,
kāpēc divi "Model S" auto šogad ir aizdegušies.
Daži automašīnu ugunsgrēki pamatīgi ietekmē kompāniju,
kas cenšas iekarot globālo tirgu.
Mani bērni būs mašīnā, mani draugi,
jūs būsiet mašīnā. Mums ir ļoti svarīgi pārliecināties,
ka šis ir drošākais auto pasaulē.
Vadītājs iebrauca betona sienā.
Neviens necieta, bet cieš "Tesla" akcijas.
Kopš vakardienas kritušās par 12 procentiem,
samazinot "Tesla" tirgus kapitālu par trīs miljardiem dolāru.
Īlons dodas ofensīvā, lai aizstāvētu "Tesla".
Trīs ugunsgrēki "Tesla" mašīnās, pēdējais pagājušajā nedēļā.
Virsraksti ir ārkārtīgi nepatiesi.
Ja raizējies par ugunsgrēka risku,
nav labākas automašīnas par "Model S".
-Nezinu. -Tā nav, populārs aizspriedums.
Kā lai glābj elektriskās automašīnas tēlu?
Mūsu trīs ugunsgrēki, kuros neviens necieta, dabūja vairāk uzmanības,
nekā 250 000 nāvējoši degvielas auto ugunsgrēki.
Tas ir neprāts. Kas, pie velna, notiek?
Vai tev par šo ir plāna āda?
Nu...
Man rūp "Tesla" un "Model S",
grūti būt bezkaislīgam.
Ļoti daudzi ieguldījuši daudz asiņu, sviedru un asaru.
Neapmierināts, ka sliktā reputācija presē nebeidzas,
Īlons atkārtoti runā par to "Twitter".
Vācieši izmeklē ugunsgrēkus. Sadursmju dēļ, cietušo nav.
"Tesla" klienti atsauksmēs ir apmierināti 99 no 100.
Piecas minūtes papētot, ātri var noskaidrot patiesību.
Pusgadu pēc "Falcon 9" sprādziena, Īlonam ļoti vajag labas ziņas.
Šodien "SpaceX" cenšas nolaist atkārtoti izmantojamo raķeti.
Vēsturisks pirmais solis misijā uz Marsu.
Līdz šim tikai esam mēģinājuši nolaisties uz kuģiem,
un šī ir pirmā palaišana pēc lielās anomālijas,
kad zaudējām visu kravu ceļā uz kosmosa staciju.
Pirmo reizi cenšamies nolaisties uz zemes.
Mums bija vairāki jautājumi,
vajadzēja izlemt, ir labi vai ne.
Gribēju, lai Īlons izlemj. Un viņš domāja,
zināju, ka viņš domāja, un rezultāts būs.
Gribēju tikai atgādināt, ka palikusi minūte.
Cik mierīgi spēju.
Mēs redzam nolaišanās uguni, dzirdam būkšķi.
Būkšķis saskan ar raķetes pazušanu.
Paskatījāmies uz ekrānu, tur bija raķete.
Tas bija neticami, viena no labākajām dienām dzīvē.
Biju pateicīga, ka tiešā veidā redzēju,
ka cilvēce var paveikt neiespējamo.
Tas ir neiespējami, kamēr kāds to tomēr izdara.
Īlons nekad nav apmierināts, bet tas padara viņu par viņu.
Viņš ir neticama dāvana pasaulei.
Viņš ir, iespējams, labākais līderis uz planētas.
Es ņemu slikto kopā ar labo.
Ja izjauksi recepti, vari izjaukt burvestību.
Viņa smadzenes ir fundamentāli efektīvākas.
Dažkārt man šķiet, ka es nepiekrītu,
bet viņš droši vien visu ir izdomājis tā,
kā es neesmu. Ja viņš man liks lēkt,
jautāšu, cik augstu.
NĀKAMREIZ
Šis ir tikai sākums, viņi dodas uz Marsu.
Ak, nē!
Jauns "Twitter" ieraksts no Īlona Maska.
"Pārdodu visus īpašumus, man nepiederēs māja."
Domāju, kad Īlons raksta "Twitter", raksta to, kas tobrīd prātā.
Dažus ierakstus saprotu, dažus ne.
Un viņš ir aprakstījis savu tēvu kā emocionāli vardarbīgu.
Manam tēvam ir nopietnas problēmas.
Mani sauc Erols Greiems Masks, esmu Īlona tēvs.
Tulkojusi Baiba Petrenko Iyuno